cyanic-selkie/wikianc huggingface dataset:
Πωλ Ντυκά
Στον 20ό αιώνα
Στις αρχές του 20ού αιώνα, ο Ντυκά ολοκλήρωσε δύο περίπλοκα και τεχνικώς απαιτητικά, μεγάλης κλίμακας έργα για σόλο πιάνο, την Σονάτα για πιάνο (1901), αφιερωμένη στον Σαιν-Σάνς και τις Παραλλαγές, Ιντερλούδιο και Φινάλε σε ένα θέμα του Ραμώ (1902). Στα έργα τού Ντυκά για πιάνο, γενικότερα, οι κριτικοί διακρίνουν την επιρροή του Μπετόβεν, ή καλύτερα «τον Μπετόβεν έτσι όπως ερμηνεύεται στην γαλλική νοοτροπία από τον Σεζάρ Φρανκ». Υπάρχουν επίσης δύο μικρότερα έργα για σόλο πιάνο. Η σονάτα, που περιγράφεται από τον κριτικό Ε. Λοκσπάιζερ (Edward Lockspeiser), ως «τεράστια και κάπως σκοτεινή», δεν κατάφερε να μπει στο mainstream του κλασικού ρεπερτορίου, αλλά έχει -πρόσφατα- υπερασπιστεί το μεγαλείο της από βιρτουόζους πιανίστες όπως ο Marc-André Hamelin και η Margaret Fingerhut. Ο Λοκσπάιζερ περιγράφει τις Παραλλαγές πάνω στο θέμα του Ραμώ ως «πιο ανεπτυγμένες και βέβαιες ...ο Ντυκά εμποτίζει τη συμβατική μορφή με νέο και ισχυρό πνεύμα». Σε αυτό το έργο διακρίνεται το γαλλικό ιδίωμα και ύφος των Παραλλαγών Ντιαμπέλι, έργο 120 του Μπετόβεν. Από το 1899, ο Ντυκά είχε επιστρέψει στην οπερατική σύνθεση. Η δεύτερη προσπάθειά του, ωστόσο, Το Δέντρο της Επιστήμης ( L'arbre de science) εγκαταλείφθηκε, ατελής.
Στην ίδια χρονιά, ο Ντυκά άρχισε να ολοκληρώνει την όπερα Αριάδνη και Κυανοπώγων (Ariane et Barbe-bleue), σε λιμπρέτο του Μωρίς Μαίτερλινκ. Ο συγγραφέας είχε την πρόθεση να δώσει το λιμπρέτο στον Γκρίγκ αλλά τελικά, το 1899, το προσέφερε στον Ντυκά. Ο Ντυκά εργάστηκε πάνω στην όπερα για επτά χρόνια, σε παραγωγή τής Opéra-Comique, το 1907. Η σύνθεση έχει, συχνά, συγκριθεί με την όπερα του Ντεμπισί Πελλέας και Μελισσάνθη πάλι σε λιμπρέτο Μαίτερλινγκ,, που πρωτοπαρουσιάστηκε ενόσω ο Ντυκά έγραφε το Αριάδνη και Κυανοπώγων. Δεν είναι απλώς τα λιμπρέτα από τον Μαίτερλινγκ, αλλά υπάρχουν και μουσικές ομοιότητες. Ο Ντυκά αποτίει παραθέματα ακόμη και από το έργο του Ντεμπισί στην παρτιτούρα του. Η ατμόσφαιρα και η μουσική πλοκή, αντισταθμίζουν την έλλειψη δραματικής πλοκής σ’ αυτό το έργο. Παρά τους επαίνους, επισκιάστηκε από την παρισινή πρεμιέρα της όπερας του Ρίχαρντ Στράους, Σαλώμη. Ωστόσο, μέσα σε σύντομο χρονικό διάστημα, έγινε η πρεμιέρα στη Βιέννη, όπου προκάλεσε μεγάλο ενδιαφέρον στον κύκλο του Σένμπεργκ, αλλά και στη Φρανκφούρτη, το Μιλάνο και τη Νέα Υόρκη. Παρά ταύτα, η όπερα αυτή δεν απέκτησε τακτικη θέση στο μουσικό ρεπερτόριο, παρά την επιμονή τού Αρτούρο Τοσκανίνι, ο οποίος την διηύθυνε στη Νέα Υόρκη επί τρία συναπτά έτη. Επίσης, ο Σερ Τόμας Μπίτσαμ, την χαρακτήρισε ως «ένα από τα ωραιότερα λυρικά δράματα της εποχής μας» και την ανέβασε στο Κόβεντ Γκάρντεν το 1937. thumb|450px|right|Ο Ντυκά με μερικούς από τους μαθητές του, το 1929. Στο άκρο δεξιά είναι ο [[Ολιβιέ Μεσιάν]]
Η τελευταία σημαντική σύνθεση του Ντυκά ήταν το δαψιλές La Péri (Το Τζίνι, 1912), ανατολίτικο μπαλέτο. Περιγράφεται από τον συνθέτη ως χορευτικό ποίημα (danse poeme), με έναν νεαρό Πέρση πρίγκιπα που ταξιδεύει στα πέρατα της Γης σε μια προσπάθεια να βρει τον Λωτό της Αθανασίας, με προστάτιδα σε όλη την πορεία του, ένα τζίνι. Το έργο γράφηκε για την ρωσο-γαλλίδα χορεύτρια Νatalia Trouhanova, η οποία πρωταγωνίστησε στην πρώτη παράσταση στο Châtelet, το 1912. Ο περίφημος Ντιάγκιλεφ είχε προγραμματίσει μια παραγωγή με τα Ρωσικά Μπαλέτα του, αλλά το πρότζεκτ δεν πραγματοποιήθηκε. Σε αυτό το έργο, ο Ντυκά αποδεικνύει ότι είναι κύριος του ιμπρεσιονιστικού ύφους. Το 1916, ο Ντυκά νυμφεύθηκε την Suzanne Pereyra (1883-1947), πορτογαλικής καταγωγής. Απέκτησαν μια κόρη, την Adrienne-Thérèse, που γεννήθηκε τον Δεκέμβριο του 1919.
Τα τελευταία χρόνια
Μετά το La Péri, ο Ντυκά δεν έγραψε συνθέσεις μεγάλης κλίμακας, αν και, όπως συνέβη με τον σύγχρονό του Σιμπέλιους, υπήρχαν διάφορα σημαντικά έργα στα χαρτιά. Μετά από αρκετά χρόνια απουσίας, το 1920, συνέθεσε ένα αφιέρωμα στον φίλο του Ντεμπισί, το La plainte, au loin, du faune... , για πιάνο, το οποίο ακολουθήθηκε από το Amours, μουσική πάνω σε ένα σονέτο του Πιερ ντε Ρονσάρ, για φωνή και πιάνο, που δημοσιεύθηκε το 1924 για να σηματοδοτήσει τα 400 χρόνι από τη γέννηση του ποιητή. Λίγο πριν από τον θάνατό του, είχε εργαστεί για ένα συμφωνικό ποίημα εμπνευσμένο από το έργο Σαίξπηρ Η Τρικυμία, ένα θεατρικό του οποίου είχε κάνει γαλλική μετάφραση το 1918, αλλά με μια μελοδραματική εκδοχή στο μυαλό του. Τον τελευταίο χρόνο της ζωής του, ο Ντυκά εξελέγη μέλος της Ακαδημίας Καλών Τεχνών (Académie des Beaux-Arts). Πέθανε στο Παρίσι το 1935, σε ηλικία 69 ετών. Η σορός του αποτεφρώθηκε και οι στάχτες τοποθετήθηκαν στο κολουμβάριο του νεκροταφείου Περ Λασέζ στο Παρίσι.
Κατεστραμμένα, ημιτελή ή προσχεδιασμένα έργα
Επίσης, ένα άτιτλο ορχηστρικό έργο για τη Συμφωνική Ορχήστρα της Βοστώνης (1932)
Πηγές
Κατηγορία:Γάλλοι συνθέτες Κατηγορία:Γάλλοι κριτικοί Κατηγορία:Γάλλοι λόγιοι Κατηγορία:Γάλλοι εκπαιδευτικοί Κατηγορία:Απόφοιτοι του Κονσερβατορίου του Παρισιού
Κάτω Σορβική γλώσσα
Τα κάτω Σορβικά(dolnoserbšćina) είναι μία γλώσσα της Δυτικής Σλαβικής οικογένειας. Ομιλείται από μειονοτικούς πληθυσμούς στην Ανατολική Γερμανία και συγκεκριμένα στην περιοχή της Νότιας Λουσατίας, που βρίσκεται σήμερα στο κρατίδιο του Βρανδεμβούργου. Τα κλασσικα κάτω Σορβικά είναι μία από τις δύο εκδοχές της Σορβικής γλώσσας, η άλλη είναι τα Άνω Σορβικά. μικρογραφία|Δίγλωσση πινακίδα στο Κότμπους. Η κλασσική Κάτω Σορβική αναπτύχθηκε τον 18ο αιώνα και τότε αποσαφηνίστικαν οι γραμματικοί και συντακτικοί της κανόνες, οι οποίοι είναι συσχετισμένοι με την διάλεκτο του Κότμπους. Η κύρια διάλεκτος έχει επηρεασθεί από τα Άνω Σορβικά.
Η Κάτω Σορβική ομιλείται στην ευρύτερη περιοχή του Κότμπους στο Βραδεμβούργο. Οι πινακίδες στην περιοχή είναι σε δύο γλώσσες, και μάλιστα η πόλη του Κότμπους έχει ένα γυμνάσιο στο οποίο διδάσκονται τα Κάτω Σορβικά. Είναι μία γλώσσα που βρίσκεται σε μεγάλο κίνδυνο εξαφάνισης, καθώς οι περισσότεροι φυσικοί ομιλητές της γλώσσας είναι μεγάλης ηλικίας.
Οι ομιλητές της γλώσσας είναι περίπου 7 χιλιάδες.
Ορθογραφία
Η Σορβική αλφάβητος γράφεται με το λατινικό αλφάβητο, αλλά χρησιμοποιεί κάποια ιδαίτερα διακριτικά για να περιγράψει όλους τους ιδιαίτερους ήχους της γλώσσας.
Παράδειγμα
Το πρώτο άρθρο της Οικουμενικής Διακήρυξης για τα Ανθρώπινα Δικαιώματα στα Κάτω Σορβικά: ''Wšykne luźe su lichotne roźone a jadnake po dostojnosći a pšawach. Woni maju rozym a wědobnosć a maju ze sobu w duchu bratšojstwa wobchadaś.'' ('Ολοι οι άνθρωποι γεννιούνται ελεύθεροι και ίσοι στην αξιοπρέπεια και τα δικαιώματα. Είναι προικισμένοι με λογική και συνείδηση, και οφείλουν να συμπεριφέρονται μεταξύ τους με πνεύμα αδελφοσύνης.)
Παραπομπές
Κατηγορία:Γλώσσες της Ευρώπης
Σάμι Γκραβάνο
Ο Σαλβατόρε "Σάμι" Γκραβάνο (αγγλικά: Salvatore "Sammy" Gravano, γενν. 12 Μαρτίου 1945) είναι Αμερικανός πρώην γκάνγκστερ και πληροφοριοδότης κατά της Οικογένειας Γκαμπίνο και του Τζον Γκότι. Μπήκε σε πρόγραμμα προστασίας από το FBI, αλλά αποχώρησε με την θέληση του και αργότερα συνελήφθη για λαθρεμπόριο ναρκωτικών στην Αριζόνα και φυλακίστηκε. Μετά την αποφυλάκιση του το 2017, ο ίδιος ξεκίνησε κανάλι στην διαδικτυακή πλατφόρμα YouTube και έγινε δημοφιλής εκεί, ακολουθώντας το παράδειγμα του Μάικλ Φραντσίζ.
Πρώτα χρόνια και εγκληματική σταδιοδρομία
Ο Σαλβατόρε Γκραβάνο γεννήθηκε στις 12 Μαρτίου 1945 στο Μπένσονχερστ του Μπρούκλιν. Ήταν δυσλεξικός και δεν τα πήγαινε καλά στο σχολείο. Κατάφερε να γίνει γνωστός για την παράτολμη συμπεριφορά του και έμπλεξε από νωρίς με τις συμμορίες. Αρχικά, ο Γκραβάνο υπήρξε μέλος της Οικογένειας Κολόμπο, αλλά τελικά κατέληξε στην Οικογένεια Γκαμπίνο. Αμέσως έγινε φίλος με τον φιλόδοξο Τζον Γκότι, ο οποίος στόχευε να δολοφονήσει το αφεντικό της Οικογένειας Πολ Καστελλάνο.
Μετά την δολοφονία του Καστελλάνο το 1985, ο Γκραβάνο προβιβάστηκε σε Κάπο (Caporegime) της Οικογένειας και λίγο μετά σε υπαρχηγός με τον Γκότι ως αφεντικό.
Το 1991, ο Γκραβάνο κατέθεσε εναντίον του Γκότι, αφού το FBI τον πληροφόρησε ότι ο Γκότι τον είχε χαρακτηρίσει με υβριστικούς χαρακτηρισμούς. Ο Γκραβάνο τελικά ομολόγησε ότι διέπραξε 19 φόνους. Του δόθηκε 5ετής ποινή φυλάκισης, αλλά τελικά έκανε λιγότερο από 1 χρόνο σε ομοσπονδιακή φυλακή και αποφυλακίστηκε το 1994.
Αριζόνα και παρουσία στο διαδίκτυο
Μετά την αποφυλάκιση του, ο Γκραβάνο απασχόλησε ιδιαίτερα τα μέσα, συμμετέχοντας σε κινηματογραφικά πρότζεκτ. Η Κάρεν Γκραβάνο, κόρη του Σάμι, συμμετείχε επίσης στο πολύ επιτυχημένο ριάλιτι Mob Wives, το οποίο προκάλεσε και άλλες αντιδράσεις από την οικογένεια της Κολούτσι. Το 2020, ο Γκραβάνο ξεκίνησε δικό του κανάλι στην διαδικτυακή πλατφόρμα YouTube, συνεργάστηκε με τον Μάικλ Φραντσίζ και έγινε αρκετά δημοφιλής εκεί.
Εξωτερικοί σύνδεσμοι
Κατηγορία:Αμερικανοί Γκάνγκστερ Κατηγορία:Αμερικανοί μαφιόζοι σικελικής καταγωγής Κατηγορία:Αμερικανοί συγγραφείς Κατηγορία: Αμερικανοί YouTubers Κατηγορία:Αμερικανοί πληροφοριοδότες Κατηγορία: Συγγραφείς αστυνομικών βιβλίων σχετιζόμενων με το οργανωμένο έγκλημα
Σημαία της Δημοκρατίας των Σαχά
Η σημαία της Δημοκρατίας των Σαχά, στη Ρωσική Ομοσπονδία, είναι οριζόντια σημαία με τέσσερις ρίγες. Από πάνω προς τα κάτω, η γαλάζια ρίγα καλύπτει το 3/4 της σημαίας, η άσπρη το 1/16, η κόκκινη το 1/16, και η πράσινη το 1/8 της σημαίας. Η γαλάζια λωρίδα έχει ένα άσπρο δίσκο στο κέντρο. Η διάμετρος του δίσκου είναι ίση με τα 2/5 του πλάτους της σημαίας.
Ο δίσκος αντιπροσωπεύει τον βόρειο ήλιο. Το γαλάζιο, το άσπρο και το πράσινο αντιστοιχούν στον ουρανό, το χιόνι, την τάιγκα και το τοπίο αντίστοιχα. Το κόκκινο συμβολίζει το θάρρος και την επιμονή των ανθρώπων. Σύμφωνα με το σύνταγμα της Δημοκρατίας των Σαχά, ο άσπρος δίσκος αντιπροσωπεύει το λευκό ήλιο του αρκτικού ουρανού, ενώ ο συνδυασμός του μπλε, του λευκού και το κόκκινου αντιπροσωπεύουν την θέση της Δημοκρατίας των Σαχά στην Ρωσική Ομοσπονδία.
Οθωμανική Μεσοβασιλεία
Η Οθωμανική Μεσοβασιλεία ή Οθωμανικός εμφύλιος πόλεμος (20 Ιουλίου 1402 - 5 Ιουλίου 1413) (τούρκικα: Fetret Devri) ήταν ένας εμφύλιος πόλεμος στην Οθωμανική Αυτοκρατορία ανάμεσα στους γιους του σουλτάνου Βαγιαζήτ Α΄, που ξεκίνησε μετά την ήττα του στη Μάχη της Άγκυρας στις 20 Ιουλίου 1402 από τον Ταμερλάνο. Παρά το γεγονός ότι ο Ταμερλάνος αναγνώρισε ως νέο σουλτάνο τον Μεχμέτ Τσελεμπή, τα αδέρφια του (Ίσα Τσελεμπή, Μουσά Τσελεμπή, Σουλεϊμάν Τσελεμπή και αργότερα Μουσταφά Τσελεμπή) αρνήθηκαν να αναγνωρίσουν τον Μεχμέτ ως σουλτάνο και ο καθένας άρχισε να διεκδικεί τον θρόνο της Οθωμανικής Αυτοκρατορίας. Το αποτέλεσμα ήταν ένας εμφύλιος πόλεμος που κράτησε 11 χρόνια μέχρι τη Μάχη του Τσαμουρλού στις 5 Ιουλίου 1413, όταν ο Μεχμέτ Τσελεμπή αναδείχτηκε νικητής και στέφτηκε σουλτάνος ως Μωάμεθ Α΄.
Ίσα και Μεχμέτ
Ο Εμφύλιος πόλεμος ξεκίνησε ανάμεσα στους δύο γιου του Βαγιαζήτ Α΄, μετά τον θάνατό του, το 1403. Ο μεγαλύτερος γιος του, Σουλεϊμάν, με πρωτεύουσα την Αδριανούπολη, κυβέρνησε τη Βόρεια Ελλάδα, τη Βουλγαρία και τη Θράκη. Ο δεύτερος γιος του, Ίσα, εγκαταστάθηκε ως ανεξάρτητος ηγεμόνας στην Προύσα και ο Μεχμέτ Τσελεμπή ίδρυσε βασίλειο στην Αμάσεια. Σύντομα ξέσπασε πόλεμος μεταξύ του Μεχμέτ και του Ίσα και μετά τις μάχες του Ερμενί-Μπελί και Ουλουμπάντ (Μάρτιος - Μάιος 1403), ο Ίσα κατέφυγε στην Κωνσταντινούπολη και ο Μεχμέτ κατέλαβε την Προύσα. Η επόμενη μάχη στο Καρασί μεταξύ του Μεχμέτ και του Ίσα, οδήγησε τον Μεχμέτ στη νίκη και τον Ίσα να φύγει προς το Καραμάν. Αργότερα ο Ίσα δολοφονήθηκε στο λουτρό του, από πράκτορες του Μεχμέτ.
Ο Σουλεϊμάν εισέρχεται στον εμφύλιο πόλεμο
Εν τω μεταξύ, ο άλλος επιζών γιος του Βαγιαζήτ, ο Μουσά, ο οποίος συνελήφθη στη Μάχη της Άγκυρας από τον Ταμερλάνο, ελευθερώθηκε, αφού ο Μεχμέτ είχε κάνει αίτημα για την απελευθέρωσή του. Μετά τον θάνατο του Ίσα, ο Σουλεϊμάν πέρασε με πολύ στρατό τον Ελλήσποντο. Αρχικά ο Σουλεϊμάν νικούσε. Εισέβαλε στην Ανατολία, κατέλαβε την Προύσα (Μάρτιος 1404) και αργότερα, τον ίδιο χρόνο την Άγκυρα.
thumb|right|250px|Απεικόνιση του Μουσά και του Σουλεϊμάν να κοιτάζονται, τέλος 16ου αι. Κατά τη διάρκεια της παραμονής του στην Ανατολία, που διήρκεσε από το 1405 έως το 1410, ο Μεχμέτ έστειλε τον Μουσά σε όλη τη Μαύρη Θάλασσα προς τη Θράκη, για να κατακτήσει τα εδάφη του Σουλεϊμάν, στη νοτιοανατολική Ευρώπη. Αυτή η κίνηση έκανε τον Σουλεϊμάν να επιστρέψει στη Θράκη, ώσπου ακολούθησε μια σύντομη, αλλά αιματηρή μάχη μεταξύ αυτού και του Μουσά. Στην αρχή, ο Σουλεϊμάν είχε το πλεονέκτημα, κερδίζοντας στη Μάχη του Κοσμιδίου το 1410, αλλά το 1411, ο στρατός του λιποτάκτησε και ο Σουλεϊμάν εκτελέστηκε με διαταγή του Μουσά. Ο Μουσά ήταν πλέον ο κύριος των οθωμανικών κτήσεων της Θράκης.
Μεχμέτ και Μουσά
Ο βυζαντινός αυτοκράτορας Μανουήλ Β΄ Παλαιολόγος, ήταν σύμμαχος του Σουλεϊμάν Τσελεμπή. Έτσι ο Μουσά πολιόρκησε την Κωνσταντινούπολη το 1411. Ο Μανουήλ κάλεσε για βοήθεια τον Μεχμέτ και τον στρατό του εναντίον των στρατιωτών του Μουσά. Ο Μεχμέτ έκανε πολλές ανεπιτυχείς προσπάθειες εναντίον των στρατευμάτων του αδερφού του και ήταν υποχρεωμένος να περάσει τον Βόσπορο για να καταστείλει μια εξέγερση στα εδάφη του. Ο Μουσά πίεσε την πολιορκία. Ο Μεχμέτ γύρισε στη Θράκη, όπου έλαβε τη βοήθεια του Δεσπότη της Σερβίας Στέφαν Λαζάρεβιτς.
Οι στρατοί των δύο αδερφών συναντήθηκαν στην πεδιάδα του Τσαμουρλού (Çamurlu) στη σημερινή Βουλγαρία. Ο Χασάν, ο αγάς των Γενιτσάρων, πριν από τη σύγκρουση, προσπάθησε να αλλάξει θέσεις στα στρατεύματα. Ο Μουσά πέτυχε τον Χασάν και τον σκότωσε, αλλά τραυματίστηκε από τον άντρα που συνόδευε τον Χασάν. Ο Μουσά και οι στρατιώτες του πολέμησαν καλά, αλλά ηττήθηκαν. Ο στρατός του Μουσά υποχώρησε, αλλά ο ίδιος έπεσε από το άλογό του και σκοτώθηκε από έναν διοικητή του Μεχμέτ. Με τον Μουσά νεκρό, ο Μεχμέτ ήταν ο μόνος επιζών γιος του Βαγιαζήτ Α΄ και έγινε σουλτάνος. Η περίοδος αυτή ήταν ένα εντυπωσιακό παράδειγμα αδερφοκτονίας, που ήταν κοινή στην Οθωμανική διαδοχή.
Τίτλοι
Την περίοδο της Οθωμανικής Μεσοβασιλείας, ο Μεχμέτ έκοψε νομίσματα, που αποκαλούσαν τον εαυτό του Σουλτάνο, τα νομίσματα του Σουλεϊμάν τον αποκαλούσαν ''Εμίρ Σουλεϊμάν β. Βαγιαζήτ, ενώ του Μουσά Μουσά β. Βαγιαζήτ''. Τα νομίσματα του Ίσα δεν έχουν διασωθεί.
Πηγές
Κατηγορία:Ιστορία της Οθωμανικής Αυτοκρατορίας Κατηγορία:Πόλεμοι διαδοχής Κατηγορία:15ος αιώνας Κατηγορία:Εμφύλιοι πόλεμοι
Οικονομική κρίση
Οι οικονομικές κρίσεις είναι ένα παλιό πρόβλημα. Κυμαίνονται από κρίσεις χρέους και πληθωρισμού στην αρχαία Ελλάδα και τη Ρώμη μέχρι τραπεζικές, χρεωστικές και νομισματικές κρίσεις που έχουν επηρεάσει τις χώρες στη σύγχρονη εποχή. Τον 19ο και τις αρχές του 20ού αιώνα, πολλές οικονομικές κρίσεις συνδέονταν με τραπεζικά κραχ, και πολλές υφέσεις συνέπεσαν με αυτά τα γεγονότα. Άλλες καταστάσεις που συχνά ονομάζονται χρηματοπιστωτικές κρίσεις περιλαμβάνουν την κατάρρευση των χρηματιστηρίων και η έκρηξη φουσκών, οι νομισματικές κρίσεις και οι αδυναμίες ολοκλήρωσης ομολόγων. Ενδέχεται οι κρίσεις να είναι δημιούργημα είτε από παραποίηση στοιχείων είτε για κάποιο συμφέρον.
Πολλοί οικονομολόγοι έχουν προσφέρει θεωρίες σχετικά με τον τρόπο δημιουργίας οικονομικών κρίσεων και τον τρόπο με τον οποίο θα μπορούσαν να αποφευχθούν. Ωστόσο, δεν υπάρχει συναίνεση.
Παραπομπές
Κατηγορία:Οικονομία
Φερδινάνδος Α΄ των Μεδίκων
O Φερδινάνδος Α΄, ιταλ. Ferdinand I, (30 Ιουλίου 1549 - 3 Φεβρουαρίου 1609) από τον Οίκο των Μεδίκων, ήταν μεγάλος δούκας της Φλωρεντίας (1587-1609). Πιο πριν ήταν καρδινάλιος.
Βιογραφία
Ήταν ο τριτότοκος γιος του Κόζιμο Α΄ μεγάλου δούκα της Τοσκάνης και της Ελεονώρας δε Τολέδο, κόρης του Πέδρο Αλβάρεθ μαρκήσιου της Βιγιαφράνκα και αντιβασιλιά της Νάπολης.
Το 1562, αν και ήταν 14 ετών, έγινε καρδινάλιος· δεν χειροτονήθηκε τελικά ιερέας. Τοποθετήθηκε στη Ρώμη ως διαχειριστής και αποδείχθηκε ικανός. Εκεί έκτισε τη βίλλα Μέντιτσι και απέκτησε πολλά έργα τέχνης, τα οποία αργότερα πήρε μαζί του στη Φλωρεντία. Ένα από αυτά είναι ένας αρχαίος, μαρμάρινος λέων, που αντιγράφτηκε το ταίρι του. Το ζεύγος των γλυπτών βρίσκεται στη Λότζια ντέι Λάντσι.
Όταν απεβίωσε ο μεγαλύτερος αδελφός του Φραγκίσκος Α΄ μεγάλος δούκας της Τοσκάνης, τον διαδέχθηκε. Ήταν -αντίθετα από τον αδελφό του- προσιτός, γενναιόδωρος και θέλησε να διοικήσει ήπια. Επανίδρυσε το σύστημα δικαιοσύνης και ενδιαφέρθηκε για την ευημερία των υπηκόων του. Κατά τη εξουσία του η Τοσκάνη αναβίωσε και ανέκτησε την ανεξαρτησία της, κάτι που ο αδελφός του δεν είχε καταφέρει.
Η διακυβέρνησή του
Προώθησε το εμπόριο και απέκτησε μεγάλο πλούτο από τις Τράπεζες των Μεδίκων, που ιδρύθηκαν σε όλες τις μεγάλες πόλεις της Ευρώπης. Θέσπισε διάταγμα ανοχής για τους Εβραίους και τους αιρετικούς. Το Λιβόρνο έγινε το καταφύγιο των Εβραίων από την Ισπανία και άλλων διωκόμενων ξένων. Ίδρυσε την Ανατολική Τυπογραφία των Μεδίκων, όπου τυπωνόταν πολλά βιβλία σε αραβική γραφή (1584-1614).
Βελτίωσε το λιμάνι που είχε κατασκευάσει ο πατέρας του. Έφτιαξε το κανάλι Ναβίλιο, στο οποίο εξέτρεψε μέρος του ποταμού Άρνου και έτσι βοηθήθηκε το εμπόριο με την Πίζα. Προώθησε ένα αρδευτικό έργο στην κοιλάδα της Κιάνα, που επέτρεψε την καλλιέργεια στις πεδιάδες γύρω από την Πίζα και το Φουτσέκιο, καθώς και στην κοιλάδα του Νιέβολε.
Παρέμεινε καρδινάλιος για δύο έτη μετά την ανάρρησή του, αλλά το 1589 παραιτήθηκε για να νυμφευτεί την Χριστίνα κόρη του δούκα της Λωρραίνης. Στο γάμο έκανε μια μεγάλη δεξίωση στη βίλλα του Πότζο α Καϊάνο. Η περιουσία της νύφης ήταν αξιοσημείωτα μεγάλη: 600.000 κορώνες και κοσμήματα αξίας 50.000 κορωνών.
Εξωτερική πολιτική
Προσπάθησε να ελευθερώση την Τοσκάνη από την Ισπανική κυριαρχία. Όταν δολοφονήθηκε ο τελευταίος των Βαλουά, ο Ερρίκος Γ΄ της Γαλλίας, υποστήριξε τον Ερρίκο Δ΄ εναντίον της Καθολικής Μερίδας. Του δάνεισε χρήματα και τον προέτρεψε να μεταστραφεί στον καθολικισμό, πράγμα που το έκανε. Με την επιρροή του στον πάπα, τον έπεισε να δεχθεί τη μεταστροφή του Ερρίκου Δ΄. Ωστόσο ο Ερρίκος Δ΄ δεν του έδειξε την εκτίμησή του για αυτές τις χάρες και η σχέση τους ψυχράνθηκε. Υποστήριξε τον Φίλιππο Γ΄ της Ισπανίας στην εκστρατεία του στην Αλγερία και τον Ροδόλφο Β΄ των Αψβούργων-Αυστρίας εναντίον των Τούρκων. Για τις επιχειρήσεις αυτές αυξήθηκαν οι φόροι των υποτελών του. Ο Ροδόλφος Β΄ τον περιέβαλε επίσημα με την κυριότητα της Σιένα, που είχε κατακτήσει ο πατέρας του.
Ενίσχυσε τον στόλο της Τοσκάνης και με αυτόν νίκησε του Βερβερίνους πειρατές στη Βόρειο Αφρική το 1607 και το επόμενο έτος έναν μεγαλύτερό του Τουρκικό στόλο· ονειρευόταν μια μικρή Αφρικανική αυτοκρατορία. Εξέτασε το ενδεχόμενο μίας αποικίας στη Βραζιλία και οργάνωσε το 1608 αποστολή υπό τον Θόρντον στη Βόρεια Βραζιλία και στον Αμαζόνιο, με σκοπό τη δημιουργία της.
Οικογένεια
Το 1589 νυμφεύτηκε τη Χριστίνα, κόρη του Καρόλου Γ΄ δούκα της Λωρραίνης και είχε τέκνα:
Πηγές
Κατηγορία:Οίκος των Μεδίκων
Serpents of the Light
Παραπομπές
Κατηγορία:Δισκογραφία
Πρωτάθλημα πετοσφαίρισης Α2 εθνικής κατηγορίας ανδρών 1992-1993
Το πρωτάθλημα της Α2 Εθνικής κατηγορίας βόλεϊ ανδρών για τη περίοδο 1992-93, διεξήχθη σε έναν όμιλο με συμμετοχή 10 ομάδων. Η Κανονική περίοδος ξεκίνησε στις 25 Οκτωβρίου 1992 και έληξε στις 7 Μαρτίου 1993. Η οριστική λήξη του πρωταθλήματος πάντως σημειώθηκε στις 9 Μαΐου 1993, με τον τερματισμό των αγώνων Παραμονής - Ανόδου στην Α2 για την περίοοδο 1993-94.
Ο πρωταθλητής Ιωνικός Νέας Φιλαδέλφειας και ο δευτεραθλητής Π.Α.Ο.Κ. Θεσσαλονίκης ανέβηκαν απευθείας στην Α1 για την περίοδο 1993-94 και επίσης συμμετείχαν σε αγώνες πλέι-οφ για το Πρωτάθλημα Ελλάδας 1992-93.
Ο Κτησιφών Παιανίας και η Α.Ε.Κ. Αθηνών (3η και 4η θέση αντίστοιχα), έδωσαν αγώνες ανόδου-παραμονής με τον Έσπερο Βυζαντίου Θεσσαλονίκης και τον Α.Γ.Σ. Ιωαννίνων (9η και 10η θέση αντίστοιχα στο πρωτάθλημα της Α1), για δύο επιπλέον θέσεις στην Α1 της περιόδου 1993-94, λόγω αύξησης του αριθμού των ομάδων από την επόμενη περίοδο.
Ο Μακεδονικός Νεάπολης και ο Εθνικός Πειραιώς (11η και 12η θέση αντίστοιχα), έδωσαν αγώνες παραμονής-ανόδου στην Α2 για την περίοδο 1993-94 με τον Παράδεισο Αμαρουσίου και τον Φίλιππο Βέροιας (3η θέση στους δύο ομίλους της Β' Εθνικής) για 2 επιπλέον θέσεις στην Α2 της περιόδου 1993-94.
Αγώνες Ανόδου - Παραμονής σε Α1 1993-94
Οι αγώνες διαβάθμισης έγιναν στα Τρίκαλα από 6 έως 8 Μαρτίου του 1993, σε μορφή ομίλου με μονούς αγώνες. Μετείχαν οι ομάδες που κατέλαβαν τις θέσεις τις θέσεις 3 και 4 στην Α2 (Κτησιφών Παιανίας και Α.Ε.Κ. Αθηνών), και τις θέσεις 9 και 10 στην Α1 (Έσπερος Βυζαντίου και Α.Γ.Σ. Ιωαννίνων). Οι Κτησιφών και Έσπερος κέρδισαν τη συμμετοχή τους στην Α1 της επόμενης περιόδου. {|
Αγώνες Παραμονής - Ανόδου σε Α2 1993-94
Οι αγώνες διαβάθμισης έγιναν στη Λάρισα από 7 έως 9 Μαΐου του 1993, σε μορφή ομίλου με μονούς αγώνες. Μετείχαν οι ομάδες που κατέλαβαν τις θέσεις 9 και 10 στην Α2 (Μακεδονικός Νεάπολης και Εθνικός Πειραιώς) και την 3η θέση στους δύο ομίλους της Β' Εθνικής (Παράδεισος Αμαρουσίου και Φίλιππος Βέροιας). Οι Παράδεισος Αμαρουσίου και Μακεδονικός Νεάπολης κέρδισαν τη συμμετοχή τους στην Α2 της επόμενης περιόδου. {|
Πηγές
1992 1993 Κατηγορία:Πετοσφαίριση το 1992 Κατηγορία:Πετοσφαίριση το 1993
Τρίοδος Μεσσηνίας
Η Τρίοδος είναι χωριό του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 155 κατοίκους, σύμφωνα με την Απογραφή του 2011.
Πληροφορίες
Η Τρίοδος ανήκει στην Κοινότητα Τριόδου και υπάγεται στη Δημοτική Ενότητα Μεσσήνης, του Δήμου Μεσσήνης. Βρίσκεται σε υψόμετρο 20 μέτρων και μέχρι το 1927 ονομαζόταν Αλητσελεπή.
Αεροδρόμιο Τριόδου
Δίπλα στο χωριό βρίσκεται το Αεροδρόμιο Τριόδου, που από το 1959, ως το 1970, ήταν το Αεροδρόμιο Καλαμάτας. Ο νέος Διεθνής Αερολιμένας Καλαμάτας βρίσκεται νοτιότερα.
Παραπομπές
Κατηγορία:Χωριά του νομού Μεσσηνίας Κατηγορία:Δήμος Μεσσήνης
Νίκος Τσούκας
Ο Νίκος Τσούκας είναι Έλληνας ηθοποιός του κινηματογράφου και συγγραφέας. Γεννήθηκε στις 16 Φεβρουαρίου 1935 στη Δεσκάτη Γρεβενών, ενώ πρωτοεμφανίστηκε στο θέατρο το 1962.
Παραπομπές
Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί θεάτρου
Ξινός Μεσσηνίας
Ο Συνοικισμός Μεσσήνης είναι οικισμός του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 97 κατοίκους, σύμφωνα με την Απογραφή του 2011.
Πληροφορίες
Ο Συνοικισμός
Μεσσήνης ανήκει στην Κοινότητα Μεσσήνης και υπάγεται στη Δημοτική Ενότητα Μεσσήνης. Αναγνωρίσθηκε ως οικισμός, στις 14-03-1971 και βρίσκεται σε υψόμετρο 21 μέτρων, δίπλα στη Μεσσήνη.
Παραπομπές
Κατηγορία:Χωριά του νομού Μεσσηνίας Κατηγορία:Δήμος Μεσσήνης
Μέση Ποταμιά Νάξου
Η Μέση Ποταμιά είναι οικισμός της κεντρικής Νάξου, σε υψόμετρο 150-170 μέτρων και με 59 κατοίκους (απογραφή 2011). Έχει χαρακτηριστεί από το 1988 παραδοσιακός οικισμός.
Παραπομπές
Ανω Ποταμια
Ζακ Μπεκέρ
Ο Ζακ Μπέκερ (γαλλικά: Jacques Becker) (15 Σεπτεμβρίου 1906-21 Φεβρουαρίου,1960), ήταν Γάλλος σκηνοθέτης και σεναριογράφος του κινηματογράφου.
Βιογραφία
Μετά τον πόλεμο θα κατευθύνθει στην περίοδο ρομαντισμού με την ταινία Casque d'or (1952), και έπειτα θα περάσει στην γκανγκστερική ταινία Μην αγγίζετε τα λαφύρα (1954), και το δράμα Η Τρύπα (1959). Ενώ ο Μπέκερ παραμένει λιγότερο γνωστός διεθνώς από τους συνομηλίκους του, όπως ο Μαρσέλ Καρνέ και ο Ζαν Ρενουάρ, παρ 'όλα αυτά θεωρείται ως ένας σημαντικός Γάλλος σκηνοθέτης και χαίρει μεγάλης εκτίμησης μεταξύ των κριτικών ταινιών.
Εξωτερικοί σύνδεσμοι
Κατηγορία:Γάλλοι σεναριογράφοι Κατηγορία:Γάλλοι σκηνοθέτες κινηματογράφου
Διοργανώσεις Ε.Π.Σ. Μακεδονίας 1945–46
Το πρώτο μεταπολεμικό πρωτάθλημα της ΕΠΣ Μακεδονίας διεξήχθη σε τρεις κατηγορίες με τη συμμετοχή συνολικά 14 συλλόγων. Η τελετή έναρξης έγινε στις 28 Οκτωβρίου 1945 στο γήπεδο του ΠΑΟΚ με 13 συλλόγους παρόντες (εκτός του Θερμαϊκού). Πρωταθλήτρια ανακηρύχθηκε η ομάδα του Άρη, στη Β΄ Κατηγορία η ομάδα του Απόλλωνα Καλαμαριάς και στη Γ΄ ο ΠΟ Ξηροκρήνης.
Α΄ Κατηγορία
Συμμετείχαν 6 σύλλογοι και το πρωτάθλημα κατέκτησε ο Άρης που στη συνέχεια κατέκτησε και το Πανελλήνιο Πρωτάθλημα.
Β΄ Κατηγορία
Πρωταθλήτρια ήταν η ομάδα του Απόλλωνα Καλαμαριάς. που προβιβάστηκε στην Α, ενω ο Ολυμπιακός Τερψιθέας υποβιβάστηκε στη Γ΄ κατηγορία.
Συμμετείχαν 4 σύλλογοι:.
Γ΄ Κατηγορία
Πρωταθλήτρια ήταν η ομάδα του ΠΟ Ξηροκρήνης. αλλά στη Β΄ κατηγορία της επόμενης περιόδου αγωνίστηκε ο Μαραθώνας.
Συμμετείχαν 4 σύλλογοι:
Παραπομπές
Κατηγορία:Εγχώρια ποδοσφαιρικά πρωταθλήματα 1945-1946 Κατηγορία:Ε.Π.Σ. Μακεδονίας
Πεντόβολα
μικρογραφία | 300px | Πεντόβολα, πρώτος γύρος
Τα πεντόβολα, πεντάλιθα / πεντέλιθα (αρχαία ελληνική), πεντεγούλια, αλεκατρίδες (Δυτική Κρήτη), αλεκαφίδες, πετράδια είναι ένα ομαδικό παιχνίδι, με τις ρίζες του στην αρχαιότητα. Παίζεται σε επίπεδη επιφάνεια από δύο ή περισσότερους παίκτες που ο καθένας χρησιμοποιεί πέντε βώλους, πετραδάκια ή βοτσαλάκια.
Πώς παίζεται
Οι παίκτες κάθονται αντικριστά, τοποθετούν από τέσσερις βώλους μπροστά τους και κρατούν τον πέμπτο στη χούφτα τους. Ρίχνουν κλήρο ποιος θα ξεκινήσει πρώτος και αυτός που έχει σειρά πετά ψηλά τον βώλο που έχει στο χέρι του. Με το ίδιο χέρι πρέπει να πιάσει έναν από τους βώλους που βρίσκονται στο πάτωμα και μαζί εκείνον που πέφτει. Στη συνέχεια αφήνει στην άκρη τον έναν από τους δύο βώλους, κρατά τον άλλον στη χούφτα του και τον πετά πάλι ψηλά προσπαθώντας να τον πιάσει μαζί με τον επόμενο από τους βώλους που βρίσκονται στο πάτωμα. Αν τα καταφέρει με όλους τους βώλους, ξεκινά και ο άλλος παίκτης κάνοντας το ίδιο. Όποιος πιάσει τους περισσότερους βώλους είναι ο νικητής. Όταν κάποιος κερδίσει ή έρθουν σε ισοπαλία, περνούν στον επόμενο γύρο με πιο δύσκολους κανόνες.
Στον δεύτερο γύρο οι παίκτες προσπαθούν να πιάσουν κάθε φορά δύο βώλους από τους τέσσερις που βρίσκονται στο πάτωμα μαζί με αυτόν που πετούν ψηλά. Στον τρίτο γύρο προσπαθούν να πιάσουν τρεις μαζί από κάτω και έπειτα αυτόν που περισσεύει, ενώ στον τέταρτο γύρο πρέπει να πιάσουν όλους τους βώλους μαζί.
Προϋποθέσεις & ψυχολογικό όφελος
Βασίζεται στην ταχύτητα, γρήγορα αντανακλαστικά, και τη δεξιοτεχνία. Όταν συμμετάσχουν περισσότεροι από δύο παίκτες δηλαδή δημιουργούνται ομάδες, οι παίκτες βάσει της συγκέντρωσης και της σωστής συνεργασίας, ξεπερνούν τον επικείμενο βαθμό δυσκολίας και έτσι προχωρούν στον επόμενο γύρο. Χάρη στην ομαδικότητα κοινωνικοποιούνται και αισθάνονται μέρος του συνόλου.
Σημειώσεις
<references responsive="0" group="Σημ" />
Παραπομπές
Κατηγορία:Αρχαία παιχνίδια
Διοργανώσεις Ε.Π.Σ. Ηρακλείου 2021–22
Για την περίοδο 2021–22, η Ένωση Ποδοσφαιρικών Σωματείων Ηρακλείου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στην Περιφερειακή Ενότητα Ηρακλείου.
Η πρωταθλήτρια ομάδα της ΕΠΣΗ λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣΗ, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Για την περίοδο 2021–22, η δομή του πρωταθλήματος της Ε.Π.Σ. Ηρακλείου είναι η εξής:
Α1 Κατηγορία
Στο πρωτάθλημα της Α1 Κατηγορίας συμμετέχουν 16 σύλλογοι.
Η ομάδα που αναδεικνύεται πρωταθλήτρια συμμετέχει στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία. Πρωταθλήτρια αναδείχθηκε η ομάδα του Α.Ο. Τυμπακίου.
Οι δυο τελευταίες ομάδες της βαθμολογίας υποβιβάζονται στην Α2 Κατηγορία.
Πηγή ΕΠΣ Ηρακλείου
Α2 Κατηγορία
Οι ομάδες που θα τερματίσουν στις θέσεις 1η-6η του 1ου ομίλου της κανονικής περιόδου σχηματίζουν τον 1ο όμιλο των Play Off, όπου η ομάδα που θα τερματίσει στην 1η θέση προβιβάζεται. Οι πέντε τελευταίες ομάδες του 1ου ομίλου της κανονικής περιόδου σχηματίζουν τον 1ο όμιλο των Play Out, όπου η τελευταία ομάδα υποβιβάζεται. Οι ομάδες που θα τερματίσουν στις θέσεις 1η-5η του 2ου ομίλου της κανονικής περιόδου σχηματίζουν τον 2ο όμιλο των Play Off, όπου η ομάδα που θα τερματίσει στην 1η θέση προβιβάζεται. Οι πέντε τελευταίες ομάδες του 2ου ομίλου της κανονικής περιόδου σχηματίζουν τον 2ο όμιλο των Play Out, όπου η τελευταία ομάδα υποβιβάζεται.
Β΄ Κατηγορία
Στο πρωτάθλημα της Β΄ Κατηγορίας συμμετέχουν 25 ομάδες, χωρισμένες σε δυο ομίλους των 13 και 12 ομάδων αντίστοιχα.
Οι δυο πρώτες ομάδες της βαθμολογίας κάθε ομίλου προβιβάζονται.
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Ηρακλείου. Το κύπελλο κατέκτησε ο Αλμυρός Γαζίου.
Σημαία του Όμπλαστ της Βόλογκντα
δεξιά|μικρογραφία|Σημαία του Όμπλαστ της Βόλογκντα Η σημαία του Όμπλαστ της Βόλογκντα, ενός ομοσπονδιακού υποκείμενου της Ρωσίας, υιοθετήθηκε στις 26 Νοεμβρίου 1997. Η σημαία περιέχει ένα άσπρο πεδίο με μία κόκκινη ρίγα στα δεξιά. Πάνω αριστερά υπάρχει η σφραγίδα της Βόλογκντα. Η σφραγίδα, που περιβάλλεται από ένα κόκκινο φόντο, εμφανίζει ένα χέρι που βγαίνει από ένα σύννεφο, κρατώντας μία υδρόγειο και ένα σπαθί. Ένα στέμμα βρίσκεται πάνω από το χέρι. Η αναλογία της σημαίας είναι 2:3.
Αναφορές
Κατηγορία:Όμπλαστ της Βόλογκντα
Αντιφασιστικό Μέτωπο Γυναικών της Μακεδονίας
Το Αντιφασιστικό Μέτωπο των Γυναικών της Μακεδονίας (Антифашистички фронт на жените на Македонија), συντομ.: AFŽ (АФЖ) ήταν φεμινιστικό κίνημα της εποχής του Β΄ Παγκοσμίου Πολέμου, το οποίο έδρασε σε τμήμα της Γιουγκοσλαβίας και πιο συγκεκριμένα, κυρίως στην ιστορική περιοχή της Μακεδονίας. Υπήρξε πρόδρομος αρκετών σημερινών φεμινιστικών οργανώσεων της Βόρειας Μακεδονίας.
Πρόσωπα
Η πιο εξέχουσα προσωπικότητα του κινήματος του АФЖ ήταν η αντιστασιακή Βεσελίνκα Μαλίνσκα (Veselinka Malinska, 1917–1987), η οποία είχε συμμετάσχει στον Αγώνα Εθνικής Απελευθέρωσης της Γιουγκοσλαβικής Μακεδονίας και από το 1944 στην Αντιφασιστική Συνέλευση για την Εθνική Απελευθέρωση της Γιουγκοσλαβικής Μακεδονίας (ASNOM). Ήταν επίσης γνωστή και από το γεγονός, ότι ο πατέρας της είχε συμμετάσχει, το 1903, στην Εξέγερση του Ίλιντεν (βουλγαρικά: Илинденско-Преображенско въстание), η οποία σήμερα τιμάται στη Βόρεια Μακεδονία ως εθνική επέτειος και για πολλούς στη χώρα αυτή θεωρείται ως η αρχή της σλαβομακεδονικής εθνογέννεσης.
Στόχοι
Στους κύριους στόχους του AFŽ, εκτός από τη δράση για τον Αγώνα Εθνικής Απελευθέρωσης της Γιουγκοσλαβικής Μακεδονίας, ήταν επίσης να βελτιώσει τη φοίτηση των γυναικών σε σχολεία και να αυξήσει το ποσοστό αλφαβητισμού, καθώς η πλειοψηφία των αναλφάβητων στην περιοχή δράσης της οργάνωσης αυτής ήταν γυναίκες. Η οργάνωση της AFZ, όπως και οι υπόλοιποι σλαβομακεδονικοί σύμμαχοί της, δηλαδή το σλαβομακεδονικό τμήμα του Εθνικού Απελευθερωτικού Μετώπου και ο Εθνικός Απελευθερωτικός Σύνδεσμος Νεολαίας χαρακτηρίστηκαν, αμέσως μετά τον Δεύτερο Παγκόσμιο Πόλεμο, από την τότε ελληνική κυβέρνηση ως «ληστές», στην περιοχή της ελληνικής Μακεδονίας.
Παραπομπές
Κατηγορία:Βόρεια Μακεδονία Κατηγορία:Ιστορία της Βόρειας Μακεδονίας Κατηγορία:Ιστορία της Γιουγκοσλαβικής Μακεδονίας κατά τον Β΄ Παγκόσμιο Πόλεμο
Κοκκινομηλιά Εύβοιας
Η Κοκκινομηλιά (παλαιότερα και ως Κοκκινομηλέα) είναι ορεινό χωριό της βόρειας Εύβοιας. Απέχει 16 χιλιόμετρα από την Ιστιαία και 90 χιλιόμετρα από τη Χαλκίδα και υπάγεται στον δήμο Ιστιαίας - Αιδηψού. Το υψόμετρο του χωριού είναι 581 μέτρα από την επιφάνεια της θάλασσας και είναι από τα παλαιότερα και πιο ιστορικά χωριά της Βόρειας Εύβοιας.Το χωριό περιβάλλεται από πυκνό δάσος και προσφέρεται για ορεινές πεζοπορίες καθώς βρίσκεται μόλις 5 χιλιόμετρα από τους Καταρράκτες του Δρυμώνα και 8 χιλιόμετρα από το Απολιθωμένο Δάσος και το Μουσείο Απολιθωμένων Θηλαστικών Κερασιάς.
Ιστορία
Οι πρώτες αναφορές στο χωριό γίνονται από την ίδρυση του ελληνικού κράτους και αναφέρεται σε μία από τις επιστολές προς τον Ιωάννη Καποδίστρια από τον Νικόλαο Καλογερόπουλο την 3 Σεπτεμβρίου 1830 ότι η Κοκκινομηλιά είχε 30 οικογένειες αλλά και σε λίστα με τα χωριά της Ελλάδας το 1836 .Οι κάτοικοι του χωριού είναι κυρίως αγρότες, κτηνοτρόφοι, υλοτόμοι και στην συνέχεια ρυτινοσυλλέκτες, επίσης ήταν ένα από τα λίγα χωριά της περιοχής που είχε νερόμυλους.
Απογραφή πληθυσμού 1877-2001
{	"version": 2, "width": 800, "height": 200, "data": [ {			"name": "table", "values": [ {					"x": 1877, "y": 312 },				{					"x": 1889, "y": 414 },				{					"x": 1896, "y": 409 },				{					"x": 1920, "y": 536 },				{					"x": 1940, "y": 586 },				{					"x": 1951, "y": 482 },				{					"x": 1961, "y": 438 },				{					"x": 1971, "y": 412 },				{					"x": 1981, "y": 296 },				{					"x": 1991, "y": 302 },				{					"x": 2001, "y": 117 }			]		}	],	"scales": [ {			"name": "x", "type": "ordinal", "range": "width", "zero": false, "domain": { "data": "table", "field": "x" }		},		{			"name": "y", "type": "linear", "range": "height", "nice": true, "domain": { "data": "table", "field": "y" }		}	],	"axes": [ {			"type": "x", "scale": "x" },		{			"type": "y", "scale": "y" }	],	"marks": [ {			"type": "rect", "from": { "data": "table" },			"properties": { "enter": { "x": { "scale": "x", "field": "x" },					"y": { "scale": "y", "field": "y" },					"y2": { "scale": "y", "value": 0 },					"fill": { "value": "steelblue" },					"width": { "scale": "x", "band": "true", "offset": -1 }				}			}		}	],	"padding": { "top": 50, "bottom": 20, "left": 30, "right": 30 } }
εναλλ.=κοκκινομηλιά ευβοιας βρυση|μικρογραφία|Η κεντρική βρύση του χωριού
Σημαντικές προσωπικότητες
Η πιο σημαντική προσωπικότητα που γεννήθηκε και μεγάλωσε στην Κοκκινομηλιά ήταν ο συγγραφέας-δάσκαλος Άγγελος Στέφος ο οποίος γεννήθηκε το 1910 και θεωρείται ο μεγαλύτερος ιστορικός ερευνητής της βόρειας Εύβοιας με έρευνα στα αρχεία του κράτους από το 1930 έως το 1967 όπου έγινε η έκδοση του πρώτου του βιβλίου με τίτλο (Ιστιαία Τόμος Ά) και ακολούθησαν άλλοι τρεις τόμοι μέχρι το 1982.
Ακόμα μία σημαντική προσωπικότητα είναι ο γιος του Αναστάσιος Στέφος  ο οποίος το 1999 εκλέχθηκε Πρόεδρος της Πανελλήνιας Ένωσης Φιλολόγων (Π.Ε.Φ.) και συμμετέχει σε πολλά συλλογικά έργα.
Παραπομπές
Κατηγορία:Χωριά του νομού Εύβοιας Κατηγορία:Δήμος Ιστιαίας - Αιδηψού
Εκκένωση της Φινλανδικής Καρελίας
μικρογραφία|250x250εσ|Πρόσφυγες από το δήμο Μουολάα στη Φινλανδική Καρελία μετακινούνται στην δυτική Φινλανδία στην αρχή του [[Σοβιετοφινλανδικός πόλεμος του 1939|Πολέμου του Χειμώνα.]] Ως αποτέλεσμα της Συνθήκης Ειρήνης της Μόσχας του 1940 που διαδέχτηκε τον Χειμερινό Πόλεμο, η Φινλανδία παραχώρησε τη περιοχή της Φινλανδικής Καρελίας και άλλες περιοχές προς τη Σοβιετική Ένωση. Ως αποτέλεσμα, περίπου 410.000 Φινλανδοί Καρέλιοι, ή το 12% του πληθυσμού της Φινλανδίας, μεταφέρθηκαν στο υπόλοιπο της Φινλανδίας.
Η συνθήκη δεν απαιτούσε άδειασμα του παραχωρημένου εδάφους εκ μέρους της Φινλανδίας, αλλά σχεδόν κανείς δεν ήθελε να παραμείνει, και σχεδόν το 100% του επηρεασμένου πληθυσμού επέλεξαν να μετεγκατασταθούν, παίρνοντας μαζί τους τα υπάρχοντά τους. Μόνο τα κτίρια και μηχανήματα έμειναν πίσω άθικτα σύμφωνα με τη Συνθήκη Ειρήνης.
Κατά τη διάρκεια του Πολέμου Συνέχισης, μερικοί από τους 260.000 εκτοπισμένους επέστρεψαν στο σπίτι τους. Τον Ιούνιο του 1944, τα φινλανδικά στρατεύματα αποσύρθηκαν από τις παραχωρημένες περιοχές και πάλι, ως αποτέλεσμα της Σοβιετικής Τέταρτης στρατηγικής επίθεσης. Ταυτόχρονα, αυτοί που επέστρεψαν εγκατέλειψαν και πάλι την περιοχή. μικρογραφία|216x216εσ|Μια εκτοπισμένη οικογένεια που εγκαταστάθηκε στη νότια Φινλανδία, εργάζεται στο χωράφι. Τέλος, οι συνθήκες ειρήνης του Παρισιού του 1947 επιβεβαίωσαν την φινλανδική απώλεια του εδάφους. Οι πρόσφυγες είχαν εγκατασταθεί μόνιμα στη Φινλανδία. Η κυβέρνηση της Φινλανδίας επιδότησε την επανεγκατάσταση με δύο τρόπους:
Από τη δεκαετία του 1990, κάποιες ενώσεις έχουν ζητήσει την επιστροφή της Καρελίας στη Φινλανδία.
Εξωτερικοί σύνδεσμοι
Κατηγορία:Αναγκαστική μετανάστευση Κατηγορία:Ιστορία της Φινλανδίας Κατηγορία:Ιστορία της Σοβιετικής Ένωσης Κατηγορία:Σοβιετικές στρατιωτικές κατοχές
Γοδεφρείδος του Γκατινέ
Ο Γοδεφρείδος Β΄ του Γκατινέ ή Γοδεφρείδος Β΄ του πύργου του Λαντόν (Geoffroy II de Gâtinais, 1000 - 1 Απριλίου 1046) ήταν κόμης του Γκατινέ, γιος και διάδοχος του Ούγου του Περς κόμη του Γκατινέ και της Βεατρίκης του Μακόν, κόρης του Ωμπρί Β΄ του Μακόν. Νυμφεύτηκε την Ερμενγάρδη των Ινζελζέρ κόρη και κληρονόμο του Φούλκωνα Γ΄ του μελανού κόμη του Ανζού.
Οικογένεια
Με τον γάμο του με την Ερμενγάρδη, κόρη και κληρονόμο του Φούλκωνα Γ΄ κόμη του Ανζού, παιδιά του ήταν:
Όταν ο Γοδεφρείδος Β΄ απεβίωσε, η σύζυγός του παντρεύτηκε για δεύτερη φορά, με τον Ροβέρτο Α΄ των Καπετιδών δούκα της Βουργουνδίας.
Φυτοθεραπεία εδάφους
Ο όρος φυτοθεραπεία εδάφους επίσης φυτοαποκατάσταση αφορά σε μια ομάδα τεχνολογιών αντιμετώπισης περιβαλλοντικών προβλημάτων (βιοαποκατάστασης) μέσω της χρήσης φυτών που μειώνουν το περιβαλλοντικό πρόβλημα της ρύπανσης. Πρόκειται για διαδικασία μείωσης των συγκεντρώσεων των ρύπων σε μολυσμένα εδάφη, ύδατα, ή σε μολυσμένο αέρα με φυτά ικανά να απορροφούν, να αποδομούν ή να εξαλείφουν βαρέα μέταλλα, φυτοφάρμακα, διαλύτες, εκρηκτικά, αργό πετρέλαιο και παράγωγά του, καθώς και διάφορους άλλους μολυντές από τα μέσα που τα περιέχουν. Είναι μία μόνιμη, οικονομική και φιλική προς το περιβάλλον μέθοδος που δεν αλλοιώνει αισθητικά το τοπίο, διότι δεν απαιτεί χωματουργικά έργα απόρριψης.
Εφαρμογή
Κατά τις τελευταίες δεκαετίες η συγκεκριμένη ομάδα τεχνολογιών φυτοαποκατάστασης έγινε δημοφιλέστερη, από τις αντίστοιχες εταιρείες απολύμανσης μολυσμένων εδαφών και έχει χρησιμοποιηθεί σε εδάφη μολυσμένα με μόλυβδο, ουράνιο και αρσενικό. Παρόλο που διαθέτει το πλεονέκτημα της αντιμετώπισης των περιβαλλοντικών προβλημάτων in situ απαιτεί μακροπρόθεσμη δέσμευση, καθώς εξαρτάται από την ικανότητα του φυτού να αναπτυχθεί και να ευδοκιμήσει σε ένα περιβάλλον που δεν είναι ιδανικό για τη φυσιολογική ανάπτυξη των φυτών. Η φυτοθεραπεία ή φυτοαποκατάσταση μπορεί να εφαρμοστεί οπουδήποτε σε έδαφος ή μολυσμένα λιμνάζοντα ύδατα που πάσχουν από χρόνια ρύπανση και σχετίζεται με την ικανότητα ορισμένων φυτών, που ονομάζονται υπερσυσσωρευτές, να συσσωρεύουν, να υποβαθμίζουν και να καθιστούν αβλαβείς τους ρύπους στο έδαφος, το νερό ή τον αέρα. Οι υπερσυσσωρευτές ενίοτε είναι ενδημικά φυτά που μπορούν να αξιοποιηθούν σε περιπτώσεις τοπικής μόλυνσης.
Η φυτοθεραπεία εφαρμόζεται οπουδήποτε στο έδαφος ή σε λιμνάζοντα ύδατα που πάσχουν από χρόνια ρύπανση. Η φυτοθεραπεία έχει χρησιμοποιηθεί με επιτυχία σε αρκετές περιπτώσεις, όπως είναι η αποκατάσταση εγκαταλελειμμένων εγκαταστάσεων ορυχείων μετάλλου από ρύπους πολυχλωριωµένων διφαινυλίων και η μείωση των επιπτώσεων των ρύπων στο έδαφος, το νερό ή τον αέρα. Ρύποι που σχετίζονται με μέταλλα, φυτοφάρμακα, διαλύτες, εκρηκτικά και αργό πετρέλαιο με τα παράγωγά του, αντιμετωπίστηκαν με έργα φυτοθεραπείας σε όλο τον κόσμο. Πολλά φυτά όπως οι μουστάρδες των Σταυρανθών ή των Βρασσικιδών, δηλαδή το Sinapis alba (Σινάπι το λευκό) η Brassica juncea (Κράμβη η βουρλοειδής) του γένους Βράσσικα με σκουρόχρωμα σπέρματα και το B. Nigra (Κράμβη η μαύρη) με επίσης σκουρόχρωμα σπέρματα, όπως επίσης και το αλπικό φυτό Noccaea caerulescens, η κάνναβις και το χηνοπόδιο αποδείχτηκαν απολυμαντικά σε υπερσυσσωρευτικές προσμείξεις σε τοξικές χωματερές.
Εξωτερικοί σύνδεσμοι
Κατηγορία:Εδαφολογία Κατηγορία:Μηχανική Περιβάλλοντος Κατηγορία:Βιοτεχνολογία Κατηγορία:Βιοθεραπεία Κατηγορία:Ρύπανση του εδάφους Κατηγορία:Οικολογική αποκατάσταση Κατηγορία:Περιβαλλοντική ορολογία
Το Λάθος Αστέρι (βιβλίο)
Το Λάθος Αστέρι είναι το έκτο μυθιστόρημα του συγγραφέα Τζον Γκριν που κυκλοφόρησε τον Ιανουάριο του 2012. Την ιστορία αφηγείται η Χέιζελ Γκρέις Λανκάστερ, ένα δεκαεξάχρονο κορίτσι με καρκίνο στους πνεύμονες. Η Χέιζελ αναγκάζεται από τους γονείς της να παρευρεθεί σε μια ομάδα υποστήριξης παιδιών με καρκίνο, εκεί συναντά και ερωτεύεται τον δεκαεπτάχρονο Ογκάστους Γουότερς, πρώην παίκτη μπάσκετ με ακρωτηριασμένο πόδι.Ο έρωτας τους ήταν γραφτός και πιθανότατα το ίδιο εντονος για καθε αναγνωστη.
Μία κινηματογραφική ταινία του μυθιστορήματος σε σκηνοθεσία Τζος Μπούν kai πρωταγωνιστές τους Σέιλιν Γούντλεϊ, Άνσελ Έλγκορτ και Νατ Βολφ, κυκλοφόρησε στις 6 Ιουνίου 2014. Τόσο το βιβλίο όσο και η προσαρμογή του σε ταινία αποτέλεσαν μεγάλη κριτική και εμπορική επιτυχία.
Παραπομπές
Κατηγορία:Παιδική - Εφηβική λογοτεχνία
Tesla Model X
Το Tesla Model X είναι ένα μεσαίο πολυτελές SUV ηλεκτρικό αυτοκίνητο που κατασκευάζεται και πωλείται από την αμερικανική αυτοκινητοβιομηχανία Tesla, Inc. από το 2015. Ξεχωριστό στοιχείο του Model X αποτελούν οι «φτερωτές» (Falcon Wing) πόρτες του. Το πρωτότυπο του αποκαλύφθηκε για πρώτη φορά στις 9 Φεβρουαρίου 2012 στο Tesla Desing Studio στο Χόθορν της Καλιφόρνια. Το Model X έχει αυτονομία 402 με 523 χιλιόμετρα, αναλόγως με την έκδοση.
Ιστορία
Αρχικά, η Tesla είχε προγραμματίσει οι παραδόσεις να ξεκινήσουν στις αρχές του 2014. Ωστόσο, τον Φεβρουάριο του 2013 η εταιρεία ανακοίνωσε πως οι παραδόσεις θα ξεκινήσουν στα τέλη του 2014, ώστε να μπορέσει να πετύχει τον στόχο της να παράγει 20.000 Model S μέσα στο 2013.
Τον Νοέμβριο του 2013, η Tesla ανακοίνωσε επίσημα ότι η μαζική παραγωγή του Model X θα ξεκινήσει το δεύτερο τρίμηνο του 2015.
Τον Νοέμβριο του 2014, η Tesla για ακόμη μια φορά καθυστέρησε και ανακοίνωσε πως οι παραδόσεις του Model X θα ξεκινήσουν στο τρίτο τρίμηνο του 2015. Τελικά, οι παραδόσεις ξεκίνησαν στις 29 Σεπτεμβρίου 2015. Προβλήματα με τις τύπου Falcon Wing πόρτες και προβλήματα με το σύστημα ψύξης στον ηλεκτροκινητήρα ήταν κάποιες από τις αιτίες για τις διαδοχικές καθυστερήσεις.
thumb|right|Μοντέλο προ-παραγωγής του Model X.
Το 2016, η Tesla έκανε μήνυση στην Swiss hydraulics firm Hoerbiger Holding για το λόγο ότι δεν παρήγαγε αρκετά ποιοτικές falcon-wing πόρτες για το Model X. Η Tesla ισχυρίζονταν ότι οι πόρτες συχνά είχαν διαρροές λαδιών και υπερθερμαίνονταν. Υπήρξαν μάλιστα υπόνοιες ότι αυτός ήταν ο πραγματικός λόγος για την καθυστέρηση του Model X. Η μήνυση λύθηκε τον Σεπτέμβριο του 2016.
Στης 29 Ιουλίου 2015, η Tesla ανακοίνωσε ένα πρόγραμμα σύμφωνα με το οποίο μέχρι τις 31 Οκτωβρίου του 2015 όποιος κάτοχος ενός Model S μπορούσε να παραπέμψει 10 αγοραστές στο να αγοράσουν ένα Model X αποκτούσε την δυνατότητα να αγοράσει ένα Founder Series Model X στην την τιμή του βασικού μοντέλου. Το πρώτο άτομο (από τη Βόρεια Αμερική, Ευρώπη, Ασία) που θα κατάφερνε να παραπέμψει 10 αγοραστές θα λάμβανε ένα Founder Series Model X δωρεάν.
Στης 13 Ιουλίου του 2016, η Tesla ανακοίνωσε το Model X 60D το οποίο κόστιζε λίγο λιγότερο από την τότε βασική τιμή. Το Model X 60D έχει 300 χιλιόμετρα αυτονομίας και μπορεί να επιταχύνει από 0–97 km/h σε 6 δευτερόλεπτα, με τελική ταχύτητα 210 km/h. Η χωρητικότητα της μπαταρίας του Model X 60D είναι 75 kWh αλλά ταυτόχρονα έχει περιοριστή στα 60 kWh μέσω λογισμικού. Οι κάτοχοι έχουν την δυνατότητα να ξεκλειδώσουν τις έξτρα 15 kWh με μεταγενέστερη αγορά.
Η Tesla σκοπεύει να χρησιμοποιήσει την πλατφόρμα του Model X και για το Tesla Minibus.
Τον Αύγουστο του 2016, οι πωλήσεις του Model X ξεπέρασαν τα 10.000 αντίτυπα. Τον ίδιο μηνά η Tesla ανακοίνωσε το Model X P100D με Ludicrous Mode. Η χωρητικότητα της μπαταρίας του P100D είναι 100 kWh, επιταχύνει από 0–100 km/h σε 3,1 δευτερόλεπτα και έχει αυτονομία 465 χιλιόμετρα.
Τον Ιούνιο του 2017, η Tesla απόσυρε το 90D μοντέλο. Τον Ιανουάριο του 2019, η Tesla απόσυρε το 75D μοντέλο, κάνοντας το 100D το βασικό μοντέλο, αυξάνοντας την βασική τιμή στα 97.000 δολάρια. thumb|right|Τα Model X που μετέφεραν τους αστροναύτες με το λογότυπο της NASA.
Τον Ιούλιο του 2019, η Tesla μετονόμασε το 100D σε Long Range και το P100D σε Performance, μειώνοντας ταυτοχρόνως την τιμή του Long Range στα 84.500 δολάρια.
Τεχνικά χαρακτηριστικά
Το Model Χ έχει κατά 8% μεγαλύτερο βάρος από το συγγενικό πολυτελές σεντάν Tesla Model S και έχουν κοινά το 30% των εξαρτημάτων τους.
Ο αεροδυναμικός συντελεστής του μοντέλου είναι μόλις 0,24 - παγκόσμιο ρεκόρ για SUV.
Ασφάλεια
μικρογραφία|330x330px|Η δοκιμή πλευρικής πρόσκρουσης σε κολώνα (side pole test) από την αμερικανική NHTSA ενός Tesla Model X του 2017.|εναλλ.=
Εξωτερικοί σύνδεσμοι
Model X Model X Κατηγορία:Αμερικανικά αυτοκίνητα Κατηγορία:Ηλεκτρικά αυτοκίνητα Κατηγορία:Αυτοκίνητα πολυτελείας Κατηγορία:Αυτοκίνητα SUV Κατηγορία:Αμιγώς ηλεκτροκίνητα οχήματα
Χάμενκιρο
Το Χάμενκιρο (φινλανδικά: Hämeenkyrö, σουηδικά: Tavastkyro) είναι δήμος της Φινλανδίας.
Αποτελεί μέρος της περιοχής της Πιρκανμάα. Ο δήμος έχει πληθυσμό 10.632 κατοίκων (31 Αυγούστου 2017) και καλύπτει έκταση 505.10 τ.χλμ. από τα οποία 41.34 τ.χλμ. είναι νερό. Η πληθυσμιακή πυκνότητα είναι 22.93 κάτοικοι ανά χιλιόμετρο
Ο δήμος είναι μονόγλωσσος στα φινλανδικά.
Ο Φρανς Έμιλ Σίλανπαα, ο οποίος έχει βραβευτεί με Νόμπελ Λογοτεχνίας, γεννήθηκε στο Χάμενκιρο. Το οικόσημο του Χάμενκιρο σχεδιάστηκε από τον Γκούσταφ φον Νούμερς.
Εξωτερικοί σύνδεσμοι
Κατηγορία:Πόλεις της Φινλανδίας
Κινηματογραφικό στούντιο
Προϊστορία του κινηματογράφου
Ο κινηματογράφος εμφανίστηκε αρχικά ως μια νέα τεχνική καταγραφής και οπτικοποίησης της κίνησης (κινηματογράφος = κινήματα + γραφή).
Εκείνος που πλησίασε τον κινηματογράφο όσο κανείς ήταν ο Γάλλος Emile Reynaud το 1878. Ζωγράφιζε χάρτινες ταινίες και θα μπορούσε να θεωρηθεί κατά κάποιο τρόπο ως δημιουργός ταινιών κινουμένων σχεδίων.
Οι πρώτες κινηματογραφικές ταινίες ήταν συνολικής διάρκειας 10-15’ και παρουσίαζαν, συχνά στατικά, σκηνές από την καθημερινότητα. Μέχρι τις αρχές του 1900, η καλύτερη πηγή φωτισμού για τις κινηματογραφικές ταινίες ήταν το φυσικό φως. Την ίδια χρονολογία, αρκετές εταιρείες άρχισαν να μετακομίζουν στο Λος Άντζελες της Καλιφόρνια. Εκτιμάται ότι το 1908 στις Ηνωμένες Πολιτείες Αμερικής υπήρχαν περίπου 10.000 κινηματογράφοι. Μέχρι τα τέλη της δεκαετίας του 1920 ο κινηματογράφος ήταν βουβός και οι προβολές συνοδεύονταν συχνά από ζωντανή μουσική. Η ιστορία του ηχογραφημένου κινηματογράφου ξεκίνησε το 1926, όταν η Warner Brothers παρουσίασε τη συσκευή Vitaphone που βοηθούσε να αναπαραχθεί η μουσική μέσω ενός δίσκου που συγχρονιζόταν με την μηχανή προβολής ταινιών. Στα τέλη του 1927 κυκλοφόρησε η πρώτη ταινία με τίτλο The Jazz Singer που περιείχε διαλόγους, αν και βουβή κατά το μεγαλύτερο μέρος της.